

**гражданнар Г.И. Волкова һәм Р.Х. Мәликов шикаятьләренә бәйле рәвештә Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының 74 статьясының 1 өлешендәге 3 пунктының һәм
79 статьясының 9 өлешендәге өченче абзацының; Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең 3.4 пунктындагы 3.4.1 пунктчасының һәм 3 бүлегенең; Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең 8 пунктындагы 8.1 пунктчасының һәм 11 пунктындагы
5 пунктчасының; Татарстан Республикасы Министрлар Кабинетының 2014 елның 5 февралендәге 63 номерлы карары белән расланган Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибенең, шул исәптән мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибенең 1.3, 2.14 һәм 2.19 пунктларының; шулай ук тулысынча аталган Уставның һәм Татарстан Республикасы Питрәч муниципаль районы Башкарма комитеты карарларының конституциячеллеген тикшерү турындагы эш буенча**

Казан шәһәре 2017 елның 28 апреле

Татарстан Республикасы Конституция суды, Рәисе Ф.Г. Хөснетдинов, судьялары Л.В. Кузьмина, Р.Г. Сәхиева, А.Р. Шакараев составында,

Татарстан Республикасы Конституциясенең 109 статьясына (дүртенче өлеш), «Татарстан Республикасы Конституция суды турында» Татарстан Республикасы Законының 3 статьясындагы бишенче һәм тугызынчы өлешләренә, 39 статьясындагы беренче өлешенә һәм икенче өлешенең
1 пунктына, 68, 83, 100, 101, 103 һәм 113 статьяларына таянып,

ачык күчмә суд утырышында Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының 74 статьясының 1 өлешендәге 3 пунктының һәм
79 статьясының 9 өлешендәге өченче абзацының; Татарстан Республикасы Питрәч муниципаль районы Башкарма комитетының 2016 елның
30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең 3.4 пунктындагы 3.4.1 пунктчасының һәм
3 бүлегенең; Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең 8 пунктындагы 8.1 пунктчасының һәм
11 пунктындагы 5 пунктчасының; Татарстан Республикасы Министрлар Кабинетының 2014 елның 5 февралендәге 63 номерлы карары белән расланган Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибенең, шул исәптән мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибенең 1.3, 2.14 һәм
2.19 пунктларының; шулай ук тулысынча аталган Уставның һәм Татарстан Республикасы Питрәч муниципаль районы Башкарма комитеты карарларының аларны рәсми рәвештә бастырып чыгару тәртибе буенча конституциячеллеген тикшерү турындагы эшне карады.

Эшне карауга гражданнар Г.И. Волкова һәм Р.Х. Мәликов шикаятьләре сәбәп булды. Мөрәҗәгать итүчеләр тарафыннан дәгъва белдерелә торган норматив нигезләмәләрнең Татарстан Республикасы Конституциясенә туры килү-килмәве мәсьәләсендә килеп туган билгесезлек эшне карауга нигез булды.

Шикаятьләр бер үк предметка кагылышлы булганга күрә, «Татарстан Республикасы Конституция суды турында» Татарстан Республикасы Законының 50 статьясындагы икенче өлешенә таянып, Татарстан Республикасы Конституция суды әлеге шикаятьләр буенча эшләрне бер башкаруга берләштерде.

Докладчы судья А.Р. Шакараев мәгълүматын, яклар — гражданнар Г.И. Волкова һәм Р.Х. Мәликов, дәгъва белдерелә торган норматив хокукый актларны чыгарган органнар вәкилләре — Татарстан Республикасы Мәгариф һәм фән министрлыгының юридик бүлеге башлыгы Д.Д. Абдуллин, Татарстан Республикасы Питрәч муниципаль районы Советы аппаратының юридик бүлеге башлыгы С.М. Павлова, суд утырышына Татарстан Республикасы Питрәч муниципаль районы Советы һәм Башкарма комитеты вәкиле үтенечнамәсе буенча чакырылган белгеч — «Татарстан Республикасы Питрәч районының капиталь төзелеш үзәге» МУПның хокукый мәсьәләләр буенча әйдәүче белгече Э.Ә. Җиһанова, суд утырышына Татарстан Республикасы Конституция суды инициативасы буенча чакырылган белгечләр — Татарстан Республикасы Мәгариф һәм фән министрлыгының Гомуми белем бирү идарәсенең гомуми белем бирү һәм укучыларны йомгаклау аттестацияләү бүлеге башлыгы Л.И. Сәүбәнова, Россия Федерациясе Юстиция министрлыгының Татарстан Республикасы буенча идарәсенең Россия Федерациясе субъекты норматив хокукый актлары һәм федераль регистрны алып бару, муниципаль берәмлекләр реестрын алып бару, муниципаль берәмлекләр уставларын теркәү һәм аларның реестрын алып бару мәсьәләләре бүлеге башлыгы Р.Н. Рәхимов аңлатмаларын, суд утырышына чакырылган: Татарстан Республикасы Президенты вәкиле — Татарстан Республикасы Президенты Дәүләт-хокук идарәсенең закон проектлары эшләү бүлеге баш киңәшчесе Л.К. Вәлиуллина, Татарстан Республикасы Дәүләт Советы вәкиле — Татарстан Республикасы Дәүләт Советы Аппаратының Хокук идарәсе башлыгы М.Б. Сөнгатуллин, Татарстан Республикасы Министрлар Кабинеты — Татарстан Республикасы Хөкүмәте вәкиле — Татарстан Республикасы Министрлар Кабинеты Аппараты Хокук идарәсенең административ хокук һәм законнарны системалаштыру бүлекчәсе мөдире К.А. Кознова, Татарстан Республикасы Югары суды Рәисе вәкиле — Татарстан Республикасы Югары суды судьясы Ш.Ш. Гафиятуллин, Татарстан Республикасы Арбитраж суды Рәисе вәкиле — Татарстан Республикасы Арбитраж судының суд практикасын анализлау һәм гомумиләштерү бүлеге башлыгы урынбасары Т.Р. Гыйззәтов, Татарстан Республикасы Прокуроры вәкиле — Татарстан Республикасы прокуратурасы Федераль законнар үтәлешенә күзәтчелек итү идарәсенең норматив хокукый актларның законлылыгына күзәтчелек итү бүлеге прокуроры А.А. Яруллин, Татарстан Республикасында Кеше хокуклары буенча вәкаләтле вәкилдән — Татарстан Республикасында Кеше хокуклары буенча вәкаләтле вәкил аппаратының гражданнар хокукларын торгызу мәсьәләләре бүлеге башлыгы А.Г. Бартенев, Татарстан Республикасында Бала хокуклары буенча вәкаләтле вәкилдән — Татарстан Республикасында Бала хокуклары буенча вәкаләтле вәкил аппараты балаларның хокукларын һәм законлы мәнфәгатьләрен яклау бүлегенең әйдәүче консультанты А.Н. Хәмитова чыгышларын тыңлап, тапшырылган документларны һәм башка материалларны өйрәнгәннән соң, Татарстан Республикасы Конституция суды

**билгеләде:**

1. Татарстан Республикасы Конституция судына гражданнар Г.И. Волкова һәм Р.Х. Мәликов Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының (алга таба шулай ук — Устав) 74 статьясының 1 өлешендәге
3 пункты һәм 79 статьясының 9 өлешендәге өченче абзацы; Татарстан Республикасы Питрәч муниципаль районы Башкарма комитетының
2016 елның 30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең (алга таба шулай ук — Нигезләмә)
3.4 пунктындагы 3.4.1 пунктчасы һәм 3 бүлеге; Татарстан Республикасы Питрәч муниципаль районы Башкарма комитетының 2016 елның
8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең (алга таба шулай ук — Комиссия турында нигезләмә) 8 пунктындагы
8.1 пунктчасы һәм 11 пунктындагы 5 пунктчасы; Татарстан Республикасы Министрлар Кабинетының 2014 елның 5 февралендәге 63 номерлы карары белән расланган Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибенең, шул исәптән мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибенең (алга таба шулай ук — Тәртип) 1.3, 2.14 һәм 2.19 пунктлары; шулай ук тулысынча аталган Устав һәм Татарстан Республикасы Питрәч муниципаль районы Башкарма комитеты карарлары белән үзләренең конституциячел хокуклары һәм ирекләре бозылуга карата шикаятьләр белән мөрәҗәгать иттеләр.

Уставның 74 статьясындагы 1 өлешенең 3 пункты буенча Татарстан Республикасы Питрәч муниципаль районы Башкарма комитеты җитәкчесе Татарстан Республикасы Питрәч муниципаль районы Башкарма комитеты җитәкчесе карарларын һәм күрсәтмәләрен чыгара. Уставның
79 статьясындагы 9 өлешенең өченче абзацы белән муниципаль хокукый актларны рәсми бастырып чыгару (халыкка җиткерү) хокукый акт яки хокукый акт проекты текстын Интернет мәгълүмат-телекоммуникация челтәрендәге Татарстан Республикасы муниципаль берәмлекләре порталында Татарстан Республикасы Питрәч муниципаль районының рәсми сайтында, шулай ук «Татарстан Республикасының хокукый мәгълүматның рәсми порталы»нда урнаштыру юлы белән гамәлгә ашырыла дип билгеләнгән.

Нигезләмәнең 3 бүлеге белән белем бирү оешмасын үзгәртеп оештыру тәртибе билгеләнгән. Нигезләмәнең 3.4 пунктындагы 3.4.1 пунктчасында каралганча, үзгәртеп оештыру кирәк булганда, Татарстан Республикасы Питрәч муниципаль районы Башкарма комитеты муниципаль белем бирү оешмасын үзгәртеп оештыру турында карар кабул итү нәтиҗәләрен бәяләүне «Россия Федерациясендә бала хокукларының төп гарантияләре турында» 1998 елның 24 июлендәге 124-ФЗ номерлы Федераль закон, «Федераль дәүләт белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне үткәрү кагыйдәләрен һәм Федераль дәүләт белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләү буенча комиссия төзү һәм күрсәтелгән комиссия тарафыннан бәяләмәләр әзерләү кагыйдәләрен раслау хакында» Россия Федерациясе Хөкүмәтенең 2014 елның 6 февралендәге 84 номерлы карары нигезендә үткәрә.

Комиссия турында нигезләмәнең 8 пунктындагы 8.1 пунктчасы Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү турында карар кабул итү нәтиҗәләрен бәяләү буенча комиссия нигезләнә торган гомуми белем бирү оешмалары тибына караган белем бирү оешмасын үзгәртеп оештыру яки бетерү турында карарлар кабул итү нәтиҗәләрен бәяләүне үткәрү критерийларын күздә тота.

Комиссия турында нигезләмәнең 11 пунктындагы 5 пунктчасы белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләү авыл җирлеге халкы җыелышы карары нигезендә башкарыла дип билгели.

Тәртипнең 1.3, 2.14 һәм 2.19 пунктлары белән белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне үткәрү механизмы һәм белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләү буенча комиссия бәяләмәсе эчтәлеге билгеләнгән.

Шикаятьләрдән, өстәмәләрдән һәм аларга кушымта итеп бирелгән документлар күчермәләреннән аңлашылганча, Татарстан Республикасы Питрәч муниципаль районы Башкарма комитетының 2016 елның
30 июнендәге 931 номерлы карары белән Татарстан Республикасы Питрәч муниципаль районы «Белкино төп гомуми белем бирү мәктәбе» муниципаль бюджет гомуми белем бирү учреждениесе (алга таба — Белкино мәктәбе) башлангыч гомуми белем бирү программасын гамәлгә ашыра торган итеп, Татарстан Республикасы Питрәч муниципаль районы «Ленино-Кокушкино урта гомуми белем бирү мәктәбе» муниципаль бюджет гомуми белем бирү учреждениесенә кушылу юлы белән үзгәртеп оештырылган. Шул ук вакытта, мөрәҗәгать итүчеләр күрсәткәнчә, андый үзгәртеп оештыруга каршы булган Белкино авылы халкының һәм Белкино мәктәбе педагогик составының фикере исәпкә алынмаган.

Гражданнар Г.И. Волкова һәм Р.Х. Мәликов, Татарстан Республикасы Питрәч муниципаль районы җирле үзидарә органнары тарафыннан дәгъва белдерелә торган норматив хокукый актлар чыгарылганда, гражданнарның, шул исәптән мөрәҗәгать итүчеләрнең конституциячел хокуклары һәм ирекләрен чикләүгә китерә торган берничә тупас хата җибәрелгәнгә күрә, Белкино мәктәбен үзгәртеп оештыру турында карар кабул итү мөмкин булган, дип саныйлар.

Шулай, алар күрсәткәнчә, Нигезләмәнең 3 бүлегендә авыл җирлегендә урнашкан муниципаль гомуми белем бирү оешмасын үзгәртеп оештыру яки бетерү турында карар кабул иткәндә әлеге авыл җирлеге халкының фикерен исәпкә алу кирәклеге турында таләп юк, аның мәҗбүрилеге «Россия Федерациясендә мәгариф турында» Федераль законның 22 статьясындагы
12 өлеше һәм «Мәгариф турында» Татарстан Республикасы Законының
13 статьясындагы 4 өлеше нигезләмәләре эчтәлегеннән килеп чыга.

Гражданнар Г.И. Волкова һәм Р.Х. Мәликов шулай ук билгеләгәнчә, Нигезләмәнең 3.4 пунктындагы 3.4.1 пунктчасы үзенең җайга салуының норматив нигезе итеп федераль дәүләт белем бирү оешмаларына гына караган федераль законнар нигезләмәләрен билгели. Шул ук вакытта, карала торган хокукый җайга салу муниципаль белем бирү оешмасына карата гамәлгә ашырылганга күрә, дәгъвалана торган Нигезләмә, алар фикеренчә, Татарстан Республикасы Министрлар Кабинетының 2014 елның
5 февралендәге 63 номерлы карары нормаларына нигезләнгән булырга тиеш.

Комиссия турында нигезләмәнең 11 пунктындагы 5 пунктчасына дәгъва белдереп, мөрәҗәгать итүчеләр авыл җирлеге гражданнары фикерен исәпкә алу «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның (алга таба — 131-ФЗ номерлы Федераль закон)
31 статьясы нигезендә, дәгъвалана торган пунктчада каралганча, авыл җирлеге халкының җыелышы формасында түгел, ә сорашып белешү формасында үткәрелә, дип күрсәтәләр.

Комиссия турында нигезләмәнең 8 пунктындагы 8.1 пунктчасының конституциячел булмавы хакында үз позицияләрен дәлилләп, гражданнар Г.И. Волкова һәм Р.Х. Мәликов Татарстан Республикасы Питрәч муниципаль районы Башкарма комитеты анда белем бирү оешмасын үзгәртеп оештыру турында карар кабул итү нәтиҗәләрен бәяләүнең үз критерийларын билгеләгән, алар зуррак юридик көчкә ия булган норматив хокукый акт, атап әйткәндә, Татарстан Республикасы Министрлар Кабинетының 2014 елның
5 февралендәге 63 номерлы карары белән расланган дәгъвалана торган Тәртип белән каралган критерийларга туры килми, дип билгелиләр.

Моннан тыш, мөрәҗәгать итүчеләр санавынча, күрсәтелгән Тәртипнең 1.3, 2.14 һәм 2.19 пунктлары белән каралган хокукый җайга салу, үз чиратында, әлеге нормаларны ирекле кулланырга мөмкинлек бирә, чөнки белем бирү оешмасын уйланылган үзгәртеп оештыру бөтен билгеләнгән критерийларга җавап бирмәгән очракларда комиссия тарафыннан бәяләмә кабул итү механизмын төгәл регламентлаштырмый. Алар фикеренчә, 2.14 һәм 2.19 пунктлар комиссиянең андый бәяләмәсендә Тәртипнең
1.3 пунктында билгеләнгән барлык критерийларны күрсәтү кирәклеген, шулай ук үзгәртеп оештыру яки бетерү кайбер критерийларга туры килә, ә кайберләренә туры килми торган очракларда бәяләмәнең нинди булырга тиешлеген күздә тотмыйлар.

Гражданнар Г.И. Волкова һәм Р.Х. Мәликов Уставны һәм Татарстан Республикасы Питрәч муниципаль районы Башкарма комитетының дәгъвалана торган карарларын бастырып чыгару процедурасының бозылганына шулай ук игътибар итәләр.

Мөрәҗәгать итүчеләр уйлавынча, Устав гомуми танышу өчен рәсми рәвештә билгеләнгән тәртиптә басылып чыкмаган, чөнки «Татарстан Республикасының хокукый мәгълүматның рәсми порталы»нда (алга таба шулай ук — Портал) «Татарстан Республикасы Питрәч муниципаль районы Уставын кабул итү турында» Татарстан Республикасы Питрәч муниципаль районы Советының 2015 елның 21 маендагы 14/235 номерлы карары гына урнаштырылган, ә Уставның тексты үзе Порталда да, башка рәсми бастырып чыгару чыганакларында да юк.

Гражданнар Г.И. Волкова һәм Р.Х. Мәликов шулай ук билгеләгәнчә, Интернет мәгълүмат-телекоммуникация челтәрендәге Татарстан Республикасы муниципаль берәмлекләре порталында районның рәсми сайтында (алга таба шулай ук — районның рәсми сайты) Татарстан Республикасы Питрәч муниципаль районы Башкарма комитетының дәгъвалана торган карарларының кайчан урнаштырылган булуын һәм, димәк, аларның кайчан рәсми рәвештә басылып чыккан һәм үз көчләренә кергән булуын билгеләү мөмкин түгел, чөнки сайтта аларның рәсми басылып чыгулары турында мәгълүмат юк. Мондый ситуация, алар фикеренчә, Уставның 79 статьясындагы 9 өлешенең өченче абзацында норматив хокукый актны Интернет мәгълүмат-телекоммуникация челтәрендә рәсми рәвештә бастырып чыгару көнен күрсәтү кирәклеге турында таләпнең булмавы сәбәпле барлыкка килгән, бу исә аларның конституциячел хокукларын һәм ирекләрен бозуга китерә. Моннан тыш, алар күрсәткәнчә, әлеге карарлар Порталда да, районның рәсми сайтында да бөтен тиешле реквизитларсыз (дата, номер, имза һәм мөһер) урнаштырылган, ә Татарстан Республикасы Питрәч муниципаль районы Башкарма комитетының
2016 елның 30 маендагы 762 номерлы карары «Питрәч муниципаль районы белем бирү оешмасын үзгәртеп оештыру яки бетерү процедурасын үткәрүне регламентлаштыра торган норматив актларны раслау турында» исеме белән урнаштырылган, шул ук вакытта карарның үзенең текстында бүтән исем күрсәтелгән — «Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәне раслау хакында».

Мөрәҗәгать итүчеләр Уставның 74 статьясының 1 өлешендәге
3 пунктының шул исәптән дәгъвалана торган норма Татарстан Республикасы Питрәч муниципаль районы Башкарма комитеты җитәкчесе муниципаль хокукый актларны Башкарма комитет җитәкчесе карарлары һәм күрсәтмәләре формасында чыгара дип билгеләгән өлешендә 131-ФЗ номерлы Федераль законның 43 статьясындагы 6 өлеше нигезләмәләре белән туры килмәвенә дә игътибар итәләр. Шул ук вакытта аталган федераль норма нигезендә җирле администрация башлыгы җирле администрация карарларын чыгара.

Бәян ителгәннәр нигезендә гражданнар Г.И. Волкова һәм Р.Х. Мәликов Татарстан Республикасы Конституция судыннан түбәндәгеләрне:

— Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының
74 статьясындагы 1 өлешенең 3 пунктын һәм 79 статьясындагы 9 өлешенең өченче абзацын; Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең
3.4 пунктындагы 3.4.1 пунктчасын һәм 3 бүлеген; Татарстан Республикасы Питрәч муниципаль районы Башкарма комитетының 2016 елның
8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең
8 пунктындагы 8.1 пунктчасын һәм 11 пунктындагы 5 пунктчасын; Татарстан Республикасы Министрлар Кабинетының 2014 елның 5 февралендәге
63 номерлы карары белән расланган Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибенең, шул исәптән мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибенең 1.3, 2.14 һәм 2.19 пунктларын Татарстан Республикасы Конституциясенең
2, 3 (беренче һәм икенче өлешләр), 10, 28 (беренче һәм икенче өлешләр),
29 (беренче өлеш), 38 (беренче һәм өченче өлешләр), 56 (беренче һәм икенче өлешләр) статьяларына туры килми дип тануны сорыйлар, алар нигезендә кеше, аның хокуклары һәм ирекләре — иң зур хәзинә; кеше һәм граждан хокукларын һәм ирекләрен тану, үтәү һәм яклау — Татарстан Республикасының бурычы; Татарстан Республикасында суверенитетка ия булучы һәм хакимиятнең бердәнбер чыганагы — аның күпмилләтле халкы; халык үз хакимиятен турыдан-туры, шулай ук дәүләт хакимияте органнары һәм җирле үзидарә органнары аша гамәлгә ашыра; Татарстан Республикасында җирле үзидарә таныла һәм гарантияләнә; җирле үзидарә үз вәкаләтләре чикләрендә мөстәкыйль; закон һәм суд каршында һәркем тигез; дәүләт кеше һәм граждан хокукларының һәм ирекләренең тигезлеген яшәү урынына һәм башка шартларга бәйсез рәвештә гарантияли; хокукларны һәм ирекләрне чикләүнең теләсә кайсы рәвеше тыела; гаилә, ана булу, ата булу, балачак һәм картлык дәүләт яклавында; дәүләт гаилә турында, ананың һәм баланың сәламәтлеген тәэмин итү һәм балаларны тәрбияләү турында кайгырта; Татарстан Республикасында һәркем белем алуга хокуклы; Татарстан Республикасында муниципаль мәгариф учреждениеләрендә төп гомуми белем алу мөмкинлеге һәм аның түләүсезлеге гарантияләнә.

— Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставын; «Питрәч муниципаль районы белем бирү оешмасын үзгәртеп оештыру яки бетерү процедурасын үткәрүне регламентлаштыра торган норматив актларны раслау турында» Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карарын; «Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәне раслау хакында» Татарстан Республикасы Питрәч муниципаль районы Башкарма комитетының 2016 елның 8 июнендәге
881 номерлы карарын тулысынча Татарстан Республикасы Конституциясенең 24 статьясына (өченче өлеш) туры килми дип тануны сорыйлар, аның нигезендә кеше һәм граждан хокукларына, ирекләренә һәм бурычларына кагылышлы теләсә кайсы норматив хокукый акт, гомуми танышу өчен рәсми рәвештә басылып чыкмаган булса, кулланыла алмый.

«Татарстан Республикасы Конституция суды турында» Татарстан Республикасы Законының 68 статьясындагы икенче һәм өченче өлешләре нигезендә Татарстан Республикасы Конституция суды, карала торган актның мәгънәсен сүзгә-сүз, рәсми рәвештә һәм башкача шәрехләп яки хокук куллану практикасындагы мәгънәсен дә бәяләп, шулай ук норматив хокукый актлар системасындагы урынын исәпкә алып, эш буенча карар кабул итә. Татарстан Республикасы Конституция суды бары тик мөрәҗәгатьтә күрсәтелгән предмет буенча һәм мөрәҗәгатьтә күрсәтелгән актның конституциячеллеге шик тудыручы өлешенә карата гына карар кабул итә һәм карар кабул иткәндә мөрәҗәгатьтә бәян ителгән сәбәпләргә һәм дәлилләргә бәйле булмый.

Шулай итеп, түбәндәгеләр әлеге эш буенча Татарстан Республикасы Конституция судының карау предметы булып торалар:

— Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставы, шулай ук Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары һәм Татарстан Республикасы Питрәч муниципаль районы Башкарма комитетының
2016 елның 8 июнендәге 881 номерлы карары тулысынча аларны рәсми бастырып чыгару тәртибе буенча;

— Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының
74 статьясындагы 1 өлешенең 3 пункты һәм 79 статьясындагы 9 өлешенең өченче абзацы;

— Татарстан Республикасы Министрлар Кабинетының 2014 елның
5 февралендәге 63 номерлы карары белән расланган Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибенең, шул исәптән мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибенең 1.3, 2.14 һәм 2.19 пунктлары;

— Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең 3.4 пунктындагы
3.4.1 пунктчасы һәм 3 бүлеге;

— Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең 8 пунктындагы 8.1 пунктчасы һәм 11 пунктындагы
5 пунктчасы.

2. Татарстан Республикасы Конституциясенең 24 статьясы (өченче өлеш) һәм Россия Федерациясе Конституциясенең 15 статьясы (3 өлеш) нигезендә кеше һәм граждан хокукларына, ирекләренә һәм бурычларына кагылышлы теләсә кайсы норматив хокукый акт, гомуми танышу өчен рәсми рәвештә басылып чыкмаган булса, кулланыла алмый.

Россия Федерациясе Конституция Суды күрсәткәнчә, дәүләт исеменнән норматив хокукый актны гавами хакимиятнең компетентлы органы тарафыннан халыкка җиткерү таләбе хокукый билгеләнешнең гомумтанылган принцибына бәйле, аның нигезендә дәүләтнең һәм шәхеснең мөнәсәбәтләре билгеләнә һәм җәмәгатьчелеккә хәбәр итү әлеге норматив хокукый актның кабул ителүе һәм бәян ителгән тулы текстының гамәлгә кертелергә тиешлеген аңлата. Шул очракта гына аның гамәлдә булуы кагыла торган затларга законны белмәү аны бозган өчен җаваплылыктан азат итми дигән гомумхокукый презумпция кагыла. Норматив хокукый актның гамәлдә булу яисә булмавына карата билгесезлек аны саклауда, үтәүдә һәм куллануда бертөрлелекне тәэмин итә алмый һәм, димәк, хокук куллану практикасында каршылык китереп чыгара, аны зыянлы максатта һәм башбаштакланып файдалану мөмкинлеген тудыра, конституциячел хокукларны һәм ирекләрне яклау гарантияләрен киметә, тигезлек һәм хокук өстенлеге принципларын бозуга китерә (2012 елның 27 мартындагы 8-П номерлы Карар).

Татарстан Республикасы Конституция суды бу конституциячел күрсәтмә кеше һәм граждан хокукларын, ирекләрен яклау гарантияләренең берсе булып тора һәм ул императив характерга ия дип берничә тапкыр билгеләп үтте (2006 елның 7 мартындагы 19-П номерлы һәм 2012 елның
21 февралендәге 47-П номерлы карарлар).

«Татарстан Республикасы Конституция суды турында» Татарстан Республикасы Законының 83 статьясындагы беренче өлешенең 3 пункты һәм 103 статьясы нигезендә Татарстан Республикасы Конституция суды Татарстан Республикасы законнарының һәм башка норматив хокукый актларының Татарстан Республикасы Конституциясенә шул исәптән кабул итү, нәшер итү, имзалау, бастырып чыгару яисә гамәлгә кертү тәртибе буенча туры килү-килмәвен билгели.

Муниципаль берәмлек уставларын һәм башка норматив хокукый актларын рәсми рәвештә бастырып чыгару тәртибе 131-ФЗ номерлы Федераль закон нигезләмәләре белән җайга салынган. Аның
44 статьясындагы 8 өлеше нигезендә муниципаль берәмлек уставы дәүләт теркәве узганнан соң рәсми басылып чыгарга (халыкка җиткерелергә) тиеш һәм ул рәсми басылып чыкканнан (халыкка җиткерелгәннән) соң үз көченә керә. Әлеге Федераль законның үзара бәйләнештәге 47 статьясындагы 2 һәм 3 өлешләре белән 44 статьясындагы 1 өлешенең 6 пункты эчтәлегеннән аңлашылганча, җирле үзидарә органнарының кеше һәм граждан хокукларына, ирекләренә һәм бурычларына кагылган һәм федераль закон белән таратылуы чикләнә торган белешмәләре булмаган норматив хокукый актлары тиешле муниципаль берәмлек уставы белән билгеләнгән тәртиптә тулы тексты белән басылып чыкса гына гомуми танышу өчен рәсми басылып чыккан дип танылырга мөмкин, уставта шул исәптән муниципаль хокукый актларны кабул итү (нәшер итү), рәсми бастырып чыгару (халыкка җиткерү) һәм үз көченә керү тәртибе билгеләнергә тиеш.

Татарстан Республикасы Питрәч муниципаль районының муниципаль хокукый актларын бастырып чыгару (халыкка җиткерү) һәм аларның үз көченә керү тәртибе Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставы белән җайга салына. Уставның 79 статьясындагы 9 өлеше нигезендә муниципаль хокукый актларны рәсми рәвештә бастырып чыгару (халыкка җиткерү) түбәндәге юллар белән гамәлгә ашырыла:

— хокукый акт текстын районның җирле үзидарә органнары гамәлгә куйган басма массакүләм мәгълүмат чараларында яисә район территориясендә таратыла торган башка басма массакүләм мәгълүмат чараларында бастырып чыгару; хокукый акт тексты башка басма массакүләм мәгълүмат чараларында бастырып чыгарылганда әлеге бастырып чыгаруның рәсми булуы хакында билге ясарга кирәк;

— хокукый акт яки хокукый акт проекты текстын Интернет мәгълүмат-телекоммуникация челтәрендәге Татарстан Республикасы муниципаль берәмлекләре порталында Татарстан Республикасы Питрәч муниципаль районының рәсми сайтында, шулай ук «Татарстан Республикасының хокукый мәгълүматның рәсми порталы»нда урнаштыру.

Шул ук вакытта Уставның 79 статьясындагы үзара бәйләнештәге 4 һәм 8 өлешләре нигезендә һәр муниципаль хокукый актта муниципаль хокукый акт басылып чыкканда (халыкка җиткерелгәндә) күрсәтелә торган аның реквизитлары, атап әйткәндә, исеме, имзалану көне, теркәлү номеры, хокукый актны имзалаган вазыйфаи зат исеме булырга тиеш.

Эш материалларыннан, дәгъва белдерелә торган муниципаль хокукый актларны чыгарган органнар вәкиле, суд утырышына чакырылган белгечләр чыгышларыннан аңлашылганча, районның рәсми сайтында Устав дәүләт теркәве узганнан соң 2015 елның 6 июлендә урнаштырылган булган, Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары һәм аның белән расланган Нигезләмә — 2016 елның 30 маенда, Татарстан Республикасы Питрәч муниципаль районы Башкарма комитетының 2016 елның
8 июнендәге 881 номерлы карары һәм аның белән расланган Комиссия турында нигезләмә — 2016 елның 10 июнендә. Моннан тыш, Татарстан Республикасы Питрәч муниципаль районы Башкарма комитетының күрсәтелгән карарлары тиешенчә 2016 елның 30 маенда һәм 2016 елның
14 июнендә башка рәсми бастырып чыгару чыганагы — «Татарстан Республикасының хокукый мәгълүматның рәсми порталы»нда урнаштырылган булган.

Интернет мәгълүмат-телекоммуникация челтәрендә урнаштырылган карала торган норматив хокукый актларның график сурәтләрендә Уставның 79 статьясындагы 4 өлеше белән билгеләнгән реквизитларның, атап әйткәндә, аларның имзалану көне һәм теркәлү номерларының булмавы мәсьәләсенә килгәндә, Татарстан Республикасы Конституция суды түбәндәгене билгеләп үтә. Россия Федерациясе Югары Суды Пленумы үзенең «Судлар тарафыннан норматив хокукый актларны тулысынча яки өлештә дәгъвалау турындагы эшләрне карау тәҗрибәсе турында» 2007 елның 29 ноябрендәге 48 номерлы карарында аңлатканча, норматив хокукый актны бастырып чыгару тәртибенең үтәлешен тикшергәндә норматив хокукый актны рәсми рәвештә бастырып чыгару максаты итеп әлеге акт эчтәлеге белән хокуклары һәм ирекләре кагылган затларга танышу мөмкинлеген тәэмин итү булганлыгын исәпкә алырга кирәк; актны гавами берәмлекнең гамәлгә кую документларында каралган тәртиптә халыкка җиткергәндә әлеге берәмлекнең халкына һәм кабул ителгән акт хокуклары һәм ирекләренә кагылган башка затларга аның эчтәлеге белән танышу мөмкинлеге тәэмин ителгән булса, норматив хокукый актны бастырып чыгару тәртибе бозылган дип таныла алмый (21 пункт).

Моңа бәйле рәвештә нигезләмәләре мөрәҗәгать итүчеләр тарафыннан дәгъвалана торган Устав һәм Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары текстларын районның рәсми сайтында һәм Порталда урнаштыру Татарстан Республикасы Питрәч муниципаль районы Советы һәм Башкарма комитетының кабул ителгән актларның эчтәлеген гражданнар игътибарына җиткерү буенча тиешле гамәлләр башкарган булуларын раслый. Әлеге актларның реквизитлары, текстлары тулы һәм дөрес итеп урнаштырылган хәлдә, аларның график сурәтләрендә түгел, ә турыдан-туры районның рәсми сайтында һәм Порталда күрсәтелгән булу үзеннән-үзе аларны Татарстан Республикасы Конституциясенә рәсми рәвештә бастырып чыгару тәртибе буенча туры килми дип тану өчен җитәрлек нигез итеп санала алмый, чөнки гражданнарга аларның хокукларына, ирекләренә һәм законлы мәнфәгатьләренә кагыла торган каралучы муниципаль хокукый актлар белән танышу мөмкинлеген гамәлгә ашыру өчен объектив рәвештә киртәләр тудырмый.

Мондый шартларда Татарстан Республикасы Конституция суды шундый нәтиҗәгә килә: Устав, Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары һәм аның белән расланган Комиссия турында нигезләмәнең эчтәлеге гражданнар игътибарына билгеләнгән тәртиптә җиткерелгән һәм шуның белән әлеге муниципаль хокукый актлар аларны рәсми рәвештә бастырып чыгару тәртибе буенча Татарстан Республикасы Конституциясенең
24 статьясына (өченче өлеш) туры киләләр.

Шушы ук нигезләр буенча Татарстан Республикасы Конституция суды Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карарын һәм аның белән расланган Нигезләмәне районның рәсми сайтында һәм «Татарстан Республикасының хокукый мәгълүматның рәсми порталы»нда урнаштырганда рәсми рәвештә бастырып чыгару тәртибе үтәлмәве турында нәтиҗә ясый. Мондый нәтиҗә югарыда күрсәтелгән рәсми басылып чыгу чыганакларында урнаштырылганда күрсәтелгән әлеге карарның исеме акт текстында булган исем белән туры килмәүгә бәйле. Шуңа бәйле рәвештә актның график сурәтендә аны районның рәсми сайтында һәм Порталда реквизитлары күрсәтелгән акт буларак таныта торган нинди дә булса башка билгеләр булмаганлыгын исәпкә алып, аны шундый рәвештә урнаштыру нәкъ менә дәгъвалана торган муниципаль хокукый акт рәсми басылып чыкканмы икәнен төгәл билгеләү мөмкинлеген бирми һәм, димәк, дәгъвалана торган акт эчтәлеген гражданнар игътибарына җиткерү функциясен тулысынча тәэмин итә алмый. Киресенчә булса, Татарстан Республикасы Конституция суды элегрәк күрсәткәнчә, җирле үзидарә органнарының, алар тарафыннан билгеләнгән күрсәтмәләрне үз эченә алган норматив хокукый актларны бастырып чыгару буенча закон таләпләре үтәлмәгәндә, әлеге күрсәтмәләрнең үтәлешен таләп итүе мөмкин булыр иде, бу хокукый дәүләт, хәбәрдарлык, хокук өстенлеге, тигезлек һәм гаделлек конституциячел принципларына туры килми (2015 елның 19 мартындагы 61-П номерлы карар).

Шулай итеп, Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары һәм аның белән расланган Нигезләмә тулысынча, алар билгеләнгән тәртиптә гомуми танышу өчен рәсми рәвештә басылып чыкмаганга күрә, Татарстан Республикасы Конституциясенә, аның 24 статьясына (өченче өлеш), шулай ук, Татарстан Республикасы Питрәч муниципаль районы Башкарма комитеты гражданнарның аларның хокукларына, ирекләренә һәм законлы мәнфәгатьләренә кагыла торган җирле үзидарә органнары кабул иткән карарлар белән танышу хокукларын тәэмин итү буенча бурычын үтәмәгәнгә күрә, аның 48 статьясына (икенче өлеш) туры килми.

Татарстан Республикасы Конституция суды аеруча шуңа игътибар итә: норматив хокукый актларны рәсми рәвештә бастырып чыгару тәртибен үтәү — кеше һәм гражданның хокукларын һәм ирекләрен яклау механизмының аерылгысыз элементы, шуңа күрә кабул ителә торган актның тулы һәм төгәл реквизитларын аны Интернет мәгълүмат-телекоммуникация челтәрендәге тиешле рәсми ресурсларда бастырып чыгарганда (халыкка җиткергәндә) шул исәптән график сурәтендә күрсәтү андый яклауның нәтиҗәлелеген күтәрүгә ярдәм итә һәм ул мәҗбүри.

Мондый алым Россия Федерациясе Конституция Суды позициясенә дә тулысынча туры килә, ул үзләренең эчтәлеге һәм (яки) формасы буенча хокукый нормаларның формаль билгеләнеше, төгәллеге, ачыклыгы, бер мәгънәдә булуы һәм гамәлдәге хокукый җайга салу системасында аларның яраклашканлыгы критерийларына җавап бирми торган закон нигезләмәләре аларны төрле мәгънәдә аңлату һәм ирекле куллану мөмкинлеген булдыралар һәм шуның белән гражданнарның конституциячел хокукларын бозуга китерәләр дип берничә тапкыр билгеләп үтте (2012 елның 29 июнендәге 16-П номерлы, 2013 елның 14 маендагы 9-П номерлы карарлар һ.б.).

3. Татарстан Республикасы Конституция суды тарафыннан Татарстан Республикасы Питрәч муниципаль районы Башкарма комитетының
2016 елның 30 маендагы 762 номерлы карарын Татарстан Республикасы Конституциясенә тулы күләмдә туры килми дип тану әлеге норматив хокукый акт, үз көченә кермәгән буларак, хокукый нәтиҗәләргә китерми һәм тиешле хокукый мөнәсәбәтләрне җайга салу өчен нигез булып тора алмый дигәнне аңлата.

«Татарстан Республикасы Конституция суды турында» Татарстан Республикасы Законының 100 һәм 101 статьялары мәгънәсе буенча норматив хокукый актлардагы нормалар эчтәлегенең конституциячеллеген тикшерү мөрәҗәгатьтә үз көченә кергән норматив нигезләмәләргә дәгъва белдерелгәндә генә мөмкин.

Димәк, гражданнар Г.И. Волкова һәм Р.Х. Мәликовның Татарстан Республикасы Питрәч муниципаль районы Башкарма комитетының
2016 елның 30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең 3.4 пунктындагы 3.4.1 пунктчасы һәм 3 бүлеге белән конституциячел хокуклары һәм ирекләре бозылуга карата шикаяте карала алмый һәм «Татарстан Республикасы Конституция суды турында» Татарстан Республикасы Законының 63 статьясы нигезендә әлеге эш күрсәтелгән өлешендә туктатылырга тиеш.

4. Татарстан Республикасы Конституциясенең 10 һәм 116 (беренче өлеш) статьялары нигезендә Татарстан Республикасында үз вәкаләтләре чикләрендә мөстәкыйль һәм җирле әһәмияткә ия мәсьәләләрне халыкның хәл итүен тәэмин итә торган җирле үзидарә таныла һәм гарантияләнә. Шундый ук нигезләмәләр Россия Федерациясе Конституциясенең 12 һәм 130 (1 өлеш) статьяларында да беркетелгән.

Җирле үзидарә оештыруның гомуми хокукый, оештыру һәм икътисади принципларын беркетә торган 131-ФЗ номерлы Федераль законда муниципаль берәмлекнең вәкиллекле органы тарафыннан устав кабул ителә, анда шул исәптән җирле үзидарәнең сайлаулы һәм башка органнарының һәм җирле үзидарәнең вазыйфаи затларының исемнәре һәм вәкаләтләре; муниципаль хокукый актларның төрләре, аларны кабул итү (чыгару), рәсми бастырып чыгару (халыкка җиткерү) һәм аларның үз көченә керү тәртибе билгеләнергә тиеш дип каралган (44 статьяның 1 өлешендәге 5 һәм
6 пунктлары, 3 өлеше). Тиңдәш нормалар шулай ук «Татарстан Республикасында җирле үзидарә турында» 2004 елның 28 июлендәге
45-ТРЗ номерлы Татарстан Республикасы Законының 7 статьясындагы
1 өлешенең 5, 6 пунктлары һәм 3 өлеше белән каралган.

Шулай итеп, Уставның дәгъвалана торган нормаларында карала торган муниципаль районның җирле үзидарә органнары һәм вазыйфаи затлары кабул итә торган муниципаль хокукый актлар төрләрен, шулай ук аларны бастырып чыгару (халыкка җиткерү) тәртибен беркетеп, муниципаль берәмлекнең вәкиллекле органы — Татарстан Республикасы Питрәч муниципаль районы Советы җирле үзидарә турында федераль законнар буенча да, республика законнары буенча да үзенә караган вәкаләтне гамәлгә ашырган.

4.1. Россия Федерациясе Конституция Судының хокукый позициясе буенча федераль башкарма хакимият органнарының норматив хокукый актларының легальлеге аларда билгеле, законга каршы килмәгән норматив эчтәлекнең (гомуми кагыйдәнең) булуын гына таләп итмичә, тиешле законлы форманы, кабул итү һәм халыкка җиткерү тәртибен үтәүне дә күздә тота; гамәлдәге хокукый җайга салу системасында андый норматив актны суд тарафыннан тикшерү үз эченә аның норматив күрсәтмәләренең эчтәлеге, акт формасы, шулай ук аны чыгарган субъект, кабул итү, бастыру һәм гамәлгә кертү тәртибе буенча федераль законга ярашлы булу-булмавын билгеләүне кертә (2015 елның 31 мартындагы 6-П номерлы Карар).

Администрация башлыгы — муниципаль районның башкарма комитеты җитәкчесе чыгара торган хокукый актлар формасына кагылышлы мәсьәлә Татарстан Республикасы Конституция судының карау предметын тәшкил иткән иде инде, ул 2015 елның 23 июнендәге 63-П номерлы карарында билгеләгәнчә, 131-ФЗ номерлы Федераль законның үтәлешен тәэмин итү йөзеннән кабул ителгән «“Татарстан Республикасында җирле үзидарә турында” Татарстан Республикасы Законына үзгәрешләр кертү хакында» 2009 елның 4 декабрендәге 62-ТРЗ номерлы Татарстан Республикасы Законы белән яңа хокукый җайга салу кертелгән, аның нигезендә җирле администрацияләр башлыклары чыгара торган хокукый актлар җирле администрацияләр карарлары һәм күрсәтмәләре формасында кабул ителәләр. Моннан чыгып, суд закон таләпләренә нигезләнгән әһәмиятле процессуаль элемент буларак җирле администрациянең хокукый актының закон белән билгеләнгән әлеге формасын Татарстан Республикасындагы барлык муниципаль берәмлекләрнең җирле үзидарә органнары тарафыннан мәҗбүри үтәү тиешлегенә һәм Татарстан Республикасындагы муниципаль берәмлекләрнең җирле администрацияләре башлыклары (башкарма комитетлары җитәкчеләре) муниципаль хокукый актларны чыгарганда хокук куллану практикасында бозулар рөхсәт ителмәвен күрсәтте.

«Татарстан Республикасы Конституция суды турында» Татарстан Республикасы Законының 73 статьясы буенча Татарстан Республикасы Конституция суды тарафыннан ачыкланган Татарстан Республикасындагы муниципаль берәмлекнең җирле администрациясе башлыгы (башкарма комитеты җитәкчесе) тарафыннан чыгарыла торган хокукый актларның формасына карата закон белән билгеләнгән таләбен үтәүнең конституциячел-хокукый мәгънәсе Татарстан Республикасындагы барлык муниципаль берәмлекләрнең җирле үзидарә органнары өчен мәҗбүри.

Шул ук вакытта, эш материалларыннан күренгәнчә, Татарстан Республикасы Питрәч муниципаль районы Советы Уставның дәгъвалана торган нормасын федераль һәм республика законнары таләпләренә тәңгәл китерү һәм Татарстан Республикасы Конституция судының күрсәтелгән хокукый позициясен үтәү буенча тиешле гамәлләр башкармаган.

Моңа бәйле рәвештә Татарстан Республикасы Питрәч муниципаль районы Уставының 74 статьясындагы 1 өлешенең 3 пункты ул Татарстан Республикасы Питрәч муниципаль районы Башкарма комитеты җитәкчесе чыгара торган норматив хокукый актларның тиешле булмаган формасын билгеләгән дәрәҗәдә Татарстан Республикасы Конституциясенең 24 статьясы (икенче өлеш) нигезләмәләренә туры килми, алар буенча җирле үзидарә органнары Татарстан Республикасы Конституциясен һәм законнарын үтәргә тиеш. Татарстан Республикасы Питрәч муниципаль районы Советына, Татарстан Республикасы Конституциясе таләпләреннән чыгып һәм Татарстан Республикасы Конституция судының шул исәптән әлеге Карарда да бәян ителгән хокукый позицияләрен исәпкә алып, Уставка «Россия Федерациясендә җирле үзидарә оештыруның гомуми принциплары турында» Федераль закон һәм «Татарстан Республикасында җирле үзидарә турында» Татарстан Республикасы Законы таләпләренә нигезләнгән тиешле үзгәрешләр кертергә кирәк.

4.2. Уставның 79 статьясындагы 9 өлешенең өченче абзацы нигезләмәләренең анда норматив хокукый актны рәсми рәвештә бастырып чыгару көнен аны Интернет мәгълүмат-телекоммуникация челтәрендәге тиешле ресурсларда урнаштыру юлы белән бастырып чыгарган очракта күрсәтү таләбе билгеләнмәгән дәрәҗәдә Татарстан Республикасы Конституциясенә туры килмәве турындагы мөрәҗәгать итүчеләрнең позициясенә килгәндә, Татарстан Республикасы Конституция суды түбәндәгене билгеләп үтә.

Уставның 79 статьясындагы 3 өлеше нигезендә кеше һәм гражданның хокукларына, ирекләренә һәм бурычларына кагыла торган муниципаль норматив хокукый актлар аларны рәсми рәвештә бастырып чыгарганнан (халыкка җиткергәннән) соң үз көченә керәләр. Китерелгән норматив нигезләмә дәгъвалана торган норма белән, шулай ук Уставның муниципаль хокукый актларны бастырып чыгару һәм аларның үз көченә керү тәртибен җайга сала торган башка нигезләмәләре белән аерылгысыз хокукый берлектә, бу кабул ителгән муниципаль хокукый актны бастырып чыгару көнен күрсәтү тиешлеген күздә тота, ул аның шуннан соң үз көченә керүенең төп шарты булып тора. Шул ук вакытта андый таләпнең турыдан-туры Уставның 79 статьясындагы 9 өлешенең өченче абзацында булмавы үзеннән-үзе норматив хокукый актны бастырып чыгару көнен күрсәтү мәҗбүри булган гомумбилгеләнгән тәртипне үтәмәскә мөмкинлек бирми. Моны Татарстан Республикасы Питрәч мунципаль районы җирле үзидарә органнары тарафыннан кабул ителә торган муниципаль хокукый актларны районның рәсми сайтында урнаштыру практикасы да раслый, аны анализлау әлеге таләпнең тиешле тәртиптә үтәлгәнен һәм башкарылганын күрсәтте.

Шулай итеп, Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының
79 статьясындагы 9 өлешенең өченче абзацының дәгъвалана торган нигезләмәләре кеше һәм гражданның конституциячел хокукларын, шул исәптән мөрәҗәгать итүчеләрнең хокукларын юкка чыгармыйлар, киметмиләр һәм башкача бозмыйлар.

Уставның 79 статьясындагы 9 өлешенең өченче абзацын Татарстан Республикасы Конституциясенә туры килә дип тану Татарстан Республикасы Питрәч муниципаль районының җирле үзидарә органнары тарафыннан кабул ителә торган муниципаль хокукый актларны бастырып чыгару (халыкка җиткерү) тәртибен хокукый җайга салуны камилләштерүгә комачауламый. Шуңа бәйле рәвештә Уставка басма массакүләм мәгълүмат чараларында басылып чыга (халыкка җиткерелә) торган муниципаль хокукый актлар мөнәсәбәтендә инде билгеләнгәнгә (Уставның 79 статьясындагы 9 өлешенең дүртенче абзацы) тиңдәш булган кабул ителгән муниципаль хокукый актны аны районның рәсми сайтында һәм Порталда урнаштырганда бастырып чыгару көнен күрсәтү мәҗбүрилеген регламентлаштыра торган нигезләмәләр кертү муниципаль хокукый актларны басма массакүләм мәгълүмат чараларында да, Интернет мәгълүмат-телекоммуникация челтәрендәге тиешле рәсми ресурсларда да бастырып чыгарганда (халыкка җиткергәндә) бертөрле алым кулланылуга ярдәм итәр иде.

5. Татарстан Республикасы Министрлар Кабинеты һәм Татарстан Республикасы Питрәч муниципаль районы Башкарма комитеты кабул иткән мөрәҗәгать итүчеләр тарафыннан дәгъвалана торган норматив хокукый актлар тәрбия, мәгариф буенча гомуми мәсьәләләргә кагыла, алар Россия Федерациясе Конституциясенең 72 статьясы (1 өлеш, «е» пункты) нигезендә Россия Федерациясенең һәм аның субъектларының уртак карамагында. Россия Федерациясенең һәм Россия Федерациясе субъектларының уртак карамагындагы мәсьәләләр буенча федераль законнар һәм Россия Федерациясе субъектларының шулар нигезендә кабул ителә торган законнары һәм башка норматив хокукый актлары чыгарыла; Россия Федерациясе субъектларының законнары һәм башка норматив хокукый актлары федераль законнарга каршы килә алмый (Россия Федерациясе Конституциясенең 76 статьясы, 2 һәм 5 өлешләр).

Белем алуга хокукны тормышка ашыру, мәгариф өлкәсендә кеше хокуклары һәм ирекләренең дәүләт гарантияләрен тәэмин итү һәм белем алуга хокукны тормышка ашыру өчен шартлар булдыру белән бәйле барлыкка килә торган иҗтимагый мөнәсәбәтләрне хокукый җайга салу «Россия Федерациясендә мәгариф турында» 2012 елның 29 декабрендәге
273-ФЗ номерлы Федераль закон нигезендә гамәлгә ашырыла.

Аталган Федераль законның 8 статьясындагы 1 өлешенең 2 пункты нигезендә Россия Федерациясе субъектлары дәүләт хакимияте органнарының мәгариф өлкәсендәге вәкаләтләренә Россия Федерациясе субъектлары белем бирү оешмаларын булдыру, үзгәртеп оештыру, бетерү, Россия Федерациясе субъектлары белем бирү оешмаларын гамәлгә куючылар функцияләрен һәм вәкаләтләрен башкару керә. Муниципаль белем бирү оешмалары мөнәсәбәтендә әлеге Федераль законның 9 статьясындагы 1 өлешенең
4 пункты буенча мондый вәкаләтләргә җирле үзидарә органнары да ия.

Әлеге Федераль законның 22 статьясындагы 10 өлеше нигезендә белем бирү оешмасы, мәгариф турындагы законнар белән каралган үзенчәлекләрне исәпкә алып, граждан законнарында билгеләнгән тәртиптә үзгәртеп оештырыла яки бетерелә. Андый үзенчәлекләр исәбенә федераль закон чыгаручы белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне үткәрү тиешлеген кертә. Күрсәтелгән Федераль законның 22 статьясындагы 14 өлеше нигезендә Россия Федерациясе субъекты карамагындагы белем бирү оешмалары һәм муниципаль белем бирү оешмалары мөнәсәбәтендә аларны үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибен, шулай ук мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибен билгеләү буенча вәкаләтләр Россия Федерациясе субъекты дәүләт хакимиятенең вәкаләтле органы карамагына кертелгән.

Татарстан Республикасында дәүләт хакимиятенең шундый вәкаләтле органы булып «Мәгариф турында» 2013 елның 22 июлендәге
68-ТРЗ номерлы Татарстан Республикасы Законының 13 статьясындагы
5 өлешенә күрә Татарстан Республикасы Министрлар Кабинеты тора, ул дәгъвалана торган Тәртипне раслаган һәм Татарстан Республикасының муниципаль берәмлекләренә тиешле норматив хокукый актларны кабул итәргә тәкъдим иткән. Әлеге күрсәтмәне үтәү йөзеннән Татарстан Республикасы Питрәч муниципаль районы Башкарма комитеты 2016 елның
8 июнендәге 881 номерлы карары белән дәгъвалана торган Комиссия турында нигезләмәне раслаган һәм анда Татарстан Республикасы Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия төзү һәм аның эшчәнлеген оештыру процедурасын билгеләгән.

Шуның белән Татарстан Республикасы Министрлар Кабинеты һәм Татарстан Республикасы Питрәч муниципаль районы Башкарма комитеты федераль һәм республика законнары нигезендә үзләренә караган вәкаләтләрне законлы рәвештә гамәлгә ашырганнар.

5.1. Татарстан Республикасы Конституциясе Татарстан Республикасын социаль дәүләт дип игълан итеп (13 статья), дәүләт яисә муниципаль мәгариф учреждениеләрендә төп гомуми белем алу мөмкинлеген һәм аның түләүсезлеген гарантияли (56 статья, икенче өлеш). Тиңдәш нигезләмәләр Россия Федерациясе Конституциясенең 43 статьясында (2 өлеш) беркетелгән.

Китерелгән конституциячел күрсәтмәләргә Мәгариф өлкәсендәге дискриминациягә каршы көрәш турында конвенция (ЮНЕСКО Генераль конференциясе тарафыннан 1960 елның 14 декабрендә кабул ителгән) нигезләмәләре һәм Икътисади, социаль һәм мәдәни хокуклар турында халыкара пактның 13 статьясы туры килеп тора, алар белем алу мөмкинлеген бөтен кешеләр өчен тигез хокук һәм мөмкинлек итеп билгелиләр, бу исә икътисади мөмкинлекне генә (аерым алганда, түләүсез башлангыч белем алуны булдыру) күзалламыйча, физик мөмкинлекне дә күздә тота, соңгысы итеп аталган актларда белем алуга имин физик мөмкинлек я ярашлы географик ераклыкта урнашкан уку йортына йөрү, я заманча технологияләрдән файдалану мөмкинлегенә ия булу дип аңлашыла.

Россия Федерациясе Конституция Суды күрсәткәнчә, белем алуга хокукны һәм аның бер элементы буларак — дәүләт яки муниципаль белем бирү учреждениеләрендә түләүсез мәктәпкәчә белем алу мөмкинлегенә хокукны беркетеп, Россия Федерациясе Конституциясе турыдан-туры әлеге хокукны гарантияләү системасын да билгели, ул дәүләт һәм муниципаль берәмлекләр — яшәү урынына бәйсез рәвештә мәктәпкәчә белем алу мөмкинлеге булу конституциячел таләбеннән чыгып — булган мәктәпкәчә белем бирү учреждениеләрен җитәрлек санда сакларга тиешләр дип шул исәптән күздә тота (2006 елның 15 маендагы 5-П номерлы Карар).

Әлеге хокукый позиция тулысынча гражданнарның төп гомуми белем алуларын тәэмин итү мәсьәләләренә карата да кулланылырга мөмкин.

«Россия Федерациясендә мәгариф турында» Федераль законда белем бирү оешмасын үзгәртеп оештыру яки бетерү тәртибен, шулай ук муниципаль белем бирү оешмасын үзгәртеп оештыру яки бетерү сәбәпле гражданнарның белем алуга хокукларын яклауны тәэмин итә торган шартларны билгеләп, федераль закон чыгаручы Россия Федерациясе субъектының башкарма хакимият органы яки җирле үзидарә органы тарафыннан дәүләт һәм (яки) муниципаль белем бирү оешмасын үзгәртеп оештыру яки бетерү турында карар кабул итү мондый карарның нәтиҗәләрен бәяләү буенча комиссиянең уңай бәяләмәсе нигезендә рөхсәт ителә дип күздә тоткан (22 статьяның 11 өлеше). Тиңдәш таләп «Мәгариф турында» Татарстан Республикасы Законының 13 статьясындагы 3 өлешендә дә билгеләнгән.

Федераль һәм республика законнарының күрсәтелгән нигезләмәләре Татарстан Республикасы Министрлар Кабинетының 2014 елның
5 февралендәге 63 номерлы карары белән расланган дәгъвалана торган Тәртипнең Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне үткәрү процедурасын да, шулай ук мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү процедурасын да билгели торган нормаларында үсеш алган.

Тәртипнең 1.2 һәм 1.5 пунктларының үзара бәйле нигезләмәләренә күрә муниципаль гомуми белем бирү оешмасын үзгәртеп оештыру яки бетерү турында карар кабул иткәндә муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләү буенча комиссия (алга таба — комиссия) тарафыннан мондый карарның нәтиҗәләрен бәяләү үткәрелә, аның максаты булып республикада тулаем һәм (яки) билгеле бер территориядә үзгәртеп оештыру яки бетерү процедурасыннан соң белем бирү системасы торышын һәм халыкның белем бирү хезмәтләренә ихтыяҗларын канәгатьләндерү өчен моннан соң барлыкка килгән шартларны билгеләү тора.

Тәртипнең дәгъвалана торган 1.3 пункты нигезендә муниципаль гомуми белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләү критерие — түбәндәгеләрне исәпкә алып, бу муниципаль берәмлек территориясендә гражданнарның федераль дәүләт белем бирү стандартлары нигезендә тиешле дәрәҗәдәге белем алуы өчен шартларны саклау, шулай ук билгеле бер территорияне үстерүнең башка шартларын саклау:

балалар демография вәзгыятен (белем бирү оешмасына укырга керәчәк балалар саны, сыйныфлар (төркемнәр) саны үзгәрү турында фаразлар);

бу муниципаль берәмлектә гражданнарны тиешле белем бирү программаларын тормышка ашыру буенча белем бирү эшчәнлеген гамәлгә ашыручы башка белем бирү оешмаларына кабул итү мөмкинлеге булуны;

бу муниципаль берәмлектә тиешле белем бирү программаларын тормышка ашыру буенча белем бирү эшчәнлеген гамәлгә ашыручы башка белем бирү оешмаларының территориаль файдалана алу мөмкинлеген (шул исәптән укучыларны белем бирү оешмаларына кадәр транспорт белән озата баруны оештыру мөмкинлеген һәм (яки) аларның анда тәүлек буе булуын исәпкә алып);

социаль-җитештерү шартларын (белем бирү оешмасы хезмәт күрсәткән территориядә эшләп торучы сәнәгать яки авыл хуҗалыгы предприятиеләре булу, аларның перспективалары, бу территориядәге эшкә сәләтле халык саны динамикасы), шулай ук мондый карарны кабул иткәннән соң бу территориядән халыкның (яшь гаиләләрнең) күчеп китү мөмкинлеге турындагы фаразларны;

муниципаль белем бирү оешмасының матди-техник базасын (биналар тасвирнамәсе (бинаның төзелү елы, тибы һ.б.), төзелмәләр һәм аларның мәйданнары санитар-техник нормаларга туры килү; җир кишәрлекләре территориясен төзекләндерү дәрәҗәсе; җиһазлар, җайланмалар булу һәм аларның торышы, кабинетларны (залларны) җиһазлар һәм җайланмалар белән җиһазландыру, шулай ук билгеләнгән үзгәрешләрне кертүгә бәйле рәвештә, мөлкәттән файдалану перспективалары).

Тәртипнең 1.3 пункты белән билгеләнгән критерийлар үзенең хокукый табигате буенча уйланылган үзгәртеп оештыру тиешле яки киресенчә тиешсез булачагын билгели торган җитәрлек нигезләрне ачыклауга юнәлгән һәм тиешле карарны кабул иткәндә билгеләүче әһәмияткә ия киң мәсьәләләр спектрын колачлый. Тәртипнең 2.10 һәм 2.14 пунктларының үзара бәйле нигезләмәләренең сүзгә-сүз эчтәлегеннән аңлашылганча, әлеге критерийлар, аларны анализлау һәм мәҗбүри исәпкә алу белем бирү оешмасын гамәлгә куючы тарафыннан аны үзгәртеп оештыру яки бетерү кирәклеге турында тәкъдим әзерләү өчен дә, шулай ук мондый карар кабул итүнең мөмкин булган нәтиҗәләрен комиссия бәяләү өчен дә бердәнбер хокукый шарт булып торалар. Шул ук вакытта Тәртипнең 2.19 пункты нигезендә белем бирү оешмасын гамәлгә куючы функцияләрен һәм вәкаләтләрен гамәлгә ашыручы органга җибәрелә торган комиссия бәяләмәсендә бу комиссия тарафыннан Тәртипнең 1.3 пункты белән билгеләнгән һәр критерий буенча белем бирү оешмасын үзгәртеп оештыру яки бетерү турында карар кабул итү нәтиҗәләренең уңай я тискәре бәяләмәсенә нигезләмә күрсәтелгән булырга тиеш.

Шуның белән мөрәҗәгать итүчеләр тарафыннан дәгъвалана торган нормалар үзләренең мәгънәсе һәм эчтәлеге буенча муниципаль белем бирү оешмасын үзгәртеп оештыру турында карар кабул итү өчен әһәмияткә ия булган бөтен шартларны исәпкә алып, мондый карарны кабул итү нәтиҗәләрен бәяләү һәм тиешле бәяләмәне әзерләү өчен кирәкле таләпләр һәм гамәлләр эзлеклелеге булып торалар. Башкача әйткәндә, белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләү беренче чиратта һәркемнең белем алуга гарантияләнгән хокукын тәэмин итү буенча конституциячел әһәмияткә ия максатны күздә тота һәм шуңа бәйле рәвештә, белем бирү процессының җайлы һәм уңайлы шартларын саклау, шулай ук дәүләт һәм иҗтимагый мәнфәгатьләр балансы нигезендә гражданнар ихтыяҗларын комплекслы исәпкә алу кирәклегеннән чыгып, югарыда күрсәтелгән һәр критерийны тулы һәм объектив анализлауга нигезләнә.

Шулай итеп, Тәртипнең 1.3, 2.14 һәм 2.19 пунктлары системалы берлектә торалар, үзләренең максатчан билгеләнеше буенча муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне үткәрү процедурасын җайга салуга юнәлгән, хокук кулланучылар өчен мондый бәяләүнең тулы критерийларын билгелиләр, мәҗбүри характерга ия, хокук куллану практикасында аларны башкача аңлатуга юл куймыйлар һәм үзләреннән-үзе кеше һәм гражданның конституциячел хокукларын, шул исәптән мөрәҗәгать итүчеләрнең хокукларын юкка чыгармыйлар, киметмиләр һәм башкача бозмыйлар һәм, димәк, Татарстан Республикасы Конституциясенең 28 (беренче һәм икенче өлешләр), 29 (беренче өлеш), 38 (беренче һәм өченче өлешләр), 56 (беренче һәм икенче өлешләр) статьяларына каршы килмиләр.

5.2. Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссияне (алга таба — Комиссия) төзү һәм аның эшчәнлеген оештыру процедурасы, шулай ук районның җирле үзидарә органы тарафыннан шундый карар кабул итү тәртибе дәгъвалана торган Комиссия турында нигезләмә нормалары белән җайга салынган.

Комиссия турында нигезләмәнең 8 һәм 10 пунктларының үзара бәйле нормалары буенча Комиссия гомуми белем бирү оешмалары тибына караган белем бирү оешмасын үзгәртеп оештыру турында карар кабул итү нәтиҗәләрен бәяләүне әлеге Нигезләмәнең 8 пунктындагы 8.1 пунктчасында билгеләнгән критерийлар нигезендә үткәрә.

Дәгъвалана торган норманы сүзгә-сүз эчтәлегеннән чыгып анализлау шуны күрсәтә: анда беркетелгән критерийлар исемлеге зуррак юридик көчкә ия булган норматив хокукый актта, атап әйткәндә, Татарстан Республикасы Министрлар Кабинетының 2014 елның 5 февралендәге 63 номерлы карары белән расланган Тәртипнең 1.3 пунктында билгеләнгән тиңдәш критерийлар исемлеге белән чагыштырганда шактый кыскарган. Шулай, Комиссия турында нигезләмәнең 8 пунктындагы 8.1 пунктчасында социаль-җитештерү шартларын, андый карарны кабул иткәннән соң бу территориядән халыкның (яшь гаиләләрнең) күчеп китү мөмкинлеге турындагы фаразларны, шулай ук муниципаль белем бирү оешмасының матди-техник базасын исәпкә алу тиешлеген күздә тота торган мәгънә буенча да, эчтәлек буенча да тиңдәш булган бәяләү критерийлары чагылыш тапмаган.

Комиссия турында нигезләмәнең 19 пункты буенча гомуми белем бирү оешмалары тибына караган белем бирү оешмасы мөнәсәбәтендә Комиссия карары Комиссия турында нигезләмәнең 8 пунктындагы 8.1 пунктчасы белән билгеләнгән критерийлар нигезендә кабул ителә. Әлеге норманың сүзгә-сүз эчтәлегеннән аңлашылганча, ул императив характерга ия һәм Комиссиягә үзенең карарларын кабул иткәндә дәгъвалана торган нормада беркетелгәннәрдән үзгә нинди дә булса башка критерийларга таяну мөмкинлеген күздә тотмый. Шул ук вакытта Комиссия турында нигезләмәнең 8 пунктындагы 8.1 пунктчасында зуррак юридик көчкә ия булган акт белән билгеләнгән критерийларның булмавы норматив хокукый актлар иерархиясен бозып кына калмыйча, Комиссия тарафыннан нигезсез һәм объектив булмаган карар кабул ителүгә дә китерергә мөмкин. Үткәрелә торган бәяләү критерийларында булган аермалыклар Комиссия бәяләмәләре эчтәлегенең белем бирү оешмасын үзгәртеп оештыру яки бетерүнең реаль кирәклеге һәм мөмкинлеге белән туры килмәвен генә түгел, ә бер белем бирү оешмасы мөнәсәбәтендә берьюлы төрле норматив хокукый актлар нигезендә үткәрелергә мөмкин булган бәяләү нәтиҗәләренең бер-берсенә туры килмәвен дә, нәтиҗәнең икесе дә карала торган җайга салу кысаларында ышанычлы дип санала алган хәлдә, котылгысыз итәләр. Андый каршылыклар аерым муниципаль район үсеше үзенчәлекләре күзлегеннән дә акланырга мөмкин түгел, чөнки белем алуга хокук аның гражданнарның яшәү урынына бәйсез рәвештә мөмкин булуын күздә тота һәм юридик тигезлек конституциячел принцибы нигезендә гарантияләнә.

Татарстан Республикасы Конституция суды шундый нәтиҗәгә килә: дәгъвалана торган хокукый җайга салу Комиссиягә үз эшендә тулы булмаган мәгълүматларга таянырга боера, чөнки аның белән билгеләнгән критерийлар исемлеге җирле үзидарә органы тарафыннан муниципаль белем бирү оешмасын үзгәртеп оештыру яки бетерү турында карар кабул итү нәтиҗәләренең тулы күләмен чагылдыра алмый, һәм шуның белән Комиссия бәяләмәсен дә, шуннан соң белем бирү оешмасын үзгәртеп оештыру яки бетерү турында карарны да кабул итүнең нигезле һәм законлы булуын шик астына куя.

Шулай итеп, Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең 8 пунктындагы 8.1 пунктчасы Татарстан Республикасы Конституциясенә, аның 28 (беренче һәм икенче өлешләр),
29 (беренче өлеш), 56 (беренче һәм икенче өлешләр) статьяларына туры килми.

5.3. 131-ФЗ номерлы Федераль законның 15 статьясындагы 1 өлешенең 11 пункты нигезендә төп гомуми белем бирү программалары буенча һәркем өчен мөмкин булган һәм түләүсез төп гомуми, урта гомуми белем бирүне оештыру, Россия Федерациясе субъектларының дәүләт хакимияте органнары вәкаләтләренә караган белем бирү процессын финанс яктан тәэмин итү буенча вәкаләтләрдән тыш, муниципаль районның җирле әһәмияттәге мәсьәләсе булып тора.

«Россия Федерациясендә мәгариф турында» Федераль законның
22 статьясындагы 12 өлеше, шулай ук «Мәгариф турында» Татарстан Республикасы Законының 13 статьясындагы 4 өлеше эчтәлегеннән аңлашылганча, җирле үзидарә органы тарафыннан авыл җирлегендә урнашкан муниципаль гомуми белем бирү оешмасын үзгәртеп оештыру яки бетерү турында карарны бу авыл җирлеге халкының фикерен исәпкә алмыйча кабул итү рөхсәт ителми.

131-ФЗ номерлы Федераль закон 5 бүлегендә халыкның җирле үзидарәне турыдан-туры гамәлгә ашыру һәм халыкның җирле үзидарәне гамәлгә ашыруда катнашу формаларын билгеләп һәм нинди мәсьәләләр җирле референдумда (22 статья), гражданнар җыенында (25, 25.1 статьялар), гражданнар җыелышында (29 статья) чишелергә тиешле булуын ачыклап,
31 статьясындагы 1 өлешендә турыдан-туры шуны күрсәтә: халык фикере аны җирле үзидарә органнары һәм җирле үзидарәнең вазыйфаи затлары, шулай ук дәүләт хакимияте органнары карарлар кабул иткәндә исәпкә алу максатында муниципаль берәмлекнең бөтен территориясендә яки аның бер өлешендә үткәрелә торган гражданнардан сорашып белешү юлы белән ачыклана. Федераль закон чыгаручы аталган статьяда шулай ук җирле үзидарә органының гражданнардан сорашып белешү үткәрүне билгеләү һәм уздыру тәртибен Россия Федерациясе субъекты законы нигезендә муниципаль берәмлек уставы һәм (яисә) муниципаль берәмлек вәкиллекле органының норматив хокукый актлары белән билгеләү бурычын күздә тоткан (4 өлеш). Тиңдәш рәвештә әлеге мәсьәлә «Татарстан Республикасында җирле үзидарә турында» Татарстан Республикасы Законының 20 статьясындагы
5.1 өлеше нигезләмәләре белән җайга салынган.

Шулай итеп, китерелгән федераль һәм республика законнары нигезләмәләре мәгънәсеннән чыгып, җирле үзидарә органнары карарлар кабул иткәндә тиешле муниципаль берәмлектә яшәүче гражданнарның фикерен ачыклау һәм исәпкә алуның законда билгеләнгән формасы булып сорашып белешү тора. Шул ук вакытта Комиссия турында нигезләмәнең
11 пунктындагы дәгъвалана торган 5 пунктчасы эчтәлегеннән аңлашылганча, ул билгеләгән хокукый җайга салу гражданнарның муниципаль белем бирү оешмасын үзгәртеп оештыру яки бетерү турында мәсьәлә хәл ителгәндә катнашуының бүтән формасын — гражданнар җыелышын күздә тота.

Гражданнардан сорашып белешүне һәм гражданнарның җыелышын үткәрү максатларын һәм тәртибен җайга сала торган югарыда күрсәтелгән законнар нормаларын һәм Татарстан Республикасы Питрәч мунципаль районы Уставы нигезләмәләрен анализлау халыкның җирле үзидарәне гамәлгә ашыруда турыдан-туры катнашуының әлеге формаларының үзләренең хокукый табигате һәм юридик нәтиҗәләр буенча төрле булуларын күрсәтә.

Гражданнардан сорашып белешү, Уставның 23 статьясы нигезендә, җирле үзидарә органнары һәм вазыйфаи затлары, шулай ук дәүләт хакимияте органнары карарлар кабул иткәндә халык фикерен ачыклау һәм исәпкә алу өчен Татарстан Республикасы Питрәч муниципаль районының бөтен территориясендә яки территориясенең бер өлешендә үткәрелә. Шул ук вакытта Уставның шушы ук статьясы буенча җирле үзидарә органнары тиешле карарлар кабул иткәндә сорашып белешү нәтиҗәләре мәҗбүри исәпкә алынырга һәм аны үткәргәннән соң бер ай эчендә басылып чыгарга (халыкка җиткерелергә) тиеш, алар белән әлеге районның һәр яшәүчесе танышырга хокуклы. Уставның күрсәтелгән нормалары Татарстан Республикасы Питрәч муниципаль районы Советының 2009 елның
29 октябрендәге 39 номерлы карары белән расланган Татарстан Республикасы Питрәч муниципаль районы территориясендә гражданнардан сорашып белешүне билгеләү һәм үткәрү тәртибе турында нигезләмәдә үсеш алган һәм конкретлаштырылган, аның буенча җирле үзидарә органнары һәм вазыйфаи затлары сорашып белешү нәтиҗәләренә каршы килә торган карарлар кабул иткән очракта күрсәтелгән органнар тиешле карарны кабул иткәннән соң 10 көн эчендә андый карар кабул итү сәбәпләрен тиешле мәгълүматны бастырып чыгару (халыкка җиткерү) юлы белән халыкка хәбәр итәргә тиеш (15.3 пункт).

Гражданнар җыелышына килгәндә, аның максатчан билгеләнеше булып, Уставның 21 статьясында күрсәтелгәнчә, җирле әһәмияттәге мәсьәләләр буенча фикер алышу, халыкка Питрәч муниципаль районы җирле үзидарә органнары һәм җирле үзидарәнең вазыйфаи затлары эшчәнлеге турында мәгълүмат бирү, шулай ук әлеге район территориясенең бер өлешендә территориаль иҗтимагый үзидарәне гамәлгә ашыру тора. Күрсәтелгән статья нигезендә гражданнар җыелышы районның җирле үзидарә органнарына һәм җирле үзидарәнең вазыйфаи затларына мөрәҗәгатьләр кабул итәргә, шулай ук Татарстан Республикасы Питрәч муниципаль районы җирле үзидарә органнары һәм җирле үзидарәнең вазыйфаи затлары белән үзара мөнәсәбәтләрдә гражданнар җыелышы вәкилләре булырга вәкаләтләнгән затларны сайларга мөмкин (8 өлеш); гражданнар җыелышы кабул иткән мөрәҗәгатьләр әлеге районның компетенцияләренә мөрәҗәгатьләрдәге мәсьәләләрне хәл итү кертелгән җирле үзидарә органнары һәм җирле үзидарәнең вазыйфаи затлары тарафыннан, язма җавап җибәрелеп, мәҗбүри каралырга тиеш (10 өлеш); гражданнар җыелышы нәтиҗәләре рәсми рәвештә басылып чыгарга (халыкка җиткерелергә) тиеш (12 өлеш).

Шулай итеп, дәгъвалана торган норма белән билгеләнгән гражданнар фикерен алардан сорашып белешү рәвешендә түгел, ә халык җыелышы карары рәвешендә ачыклау һәм исәпкә алу формасы гражданнарга белем бирү оешмасын уйланылган үзгәртеп оештыруга карата фикерләрен бәян итү һәм андый фикерне мәҗбүри исәпкә алу хокукын гамәлгә ашырырга мөмкинлек бирми, шулай ук гражданнарга җирле үзидарә органнары тарафыннан сорашып белешү нәтиҗәләренә туры килмәгән карар кабул итү сәбәпләре турында нигезләнгән җавап алуга хокукны гарантияләми.

Бәян ителгәннәрне исәпкә алып, Татарстан Республикасы Конституция суды Комиссия турында нигезләмәнең 11 пунктындагы 5 пунктчасы ул муниципаль белем бирү оешмасын үзгәртеп оештыру яки бетерү турында карар кабул иткәндә халык фикерен ачыклау һәм исәпкә алуның тиешле булмаган формасын билгеләгән дәрәҗәдә Татарстан Республикасы Конституциясенең 24 (икенче өлеш), 48 (икенче өлеш), 56 (беренче һәм икенче өлешләр) статьяларына туры килми дигән нәтиҗәгә килә.

Бәян ителгәннәр нигезендә, «Татарстан Республикасы Конституция суды турында» Татарстан Республикасы Законының 6, 63 статьяларына,
66 статьясындагы беренче һәм икенче өлешләренә, 67, 68, 69, 71, 73 һәм
104 статьяларына таянып, Татарстан Республикасы Конституция суды

**карар чыгарды:**

1. Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставын һәм Татарстан Республикасы Питрәч муниципаль районы Башкарма комитетының
2016 елның 8 июнендәге 881 номерлы карарын аларны рәсми рәвештә бастырып чыгару тәртибе буенча Татарстан Республикасы Конституциясенә туры килә дип танырга.
2. Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карарын һәм аның белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәне тулысынча, алар билгеләнгән тәртиптә гомуми танышу өчен рәсми рәвештә басылып чыкмаганга күрә, Татарстан Республикасы Конституциясенә, аның
24 статьясына (өченче өлеш), шулай ук, Татарстан Республикасы Питрәч муниципаль районы Башкарма комитеты гражданнарның аларның хокукларына, ирекләренә һәм законлы мәнфәгатьләренә кагыла торган җирле үзидарә органнары кабул иткән карарлар белән танышу хокукларын тәэмин итү буенча бурычын үтәмәгәнгә күрә, аның 48 статьясына (икенче өлеш) туры килми дип танырга.

3. Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карары белән расланган Питрәч муниципаль районы белем бирү оешмаларын булдыру, үзгәртеп оештыру һәм бетерү тәртибе турында нигезләмәнең 3.4 пунктындагы
3.4.1 пунктчасы һәм 3 бүлегенең конституциячеллеген тикшерү өлешендә эш башкаруны туктатырга.

4. Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының
74 статьясындагы 1 өлешенең 3 пунктын Татарстан Республикасы Конституциясенең 24 статьясына (икенче өлеш) туры килми дип танырга.

5. Татарстан Республикасы Питрәч муниципаль районы Советының 2015 елның 21 маендагы 14/235 номерлы карары белән кабул ителгән Татарстан Республикасы Питрәч муниципаль районы Уставының
79 статьясындагы 9 өлешенең өченче абзацын Татарстан Республикасы Конституциясенә туры килә дип танырга.

6. Татарстан Республикасы Министрлар Кабинетының 2014 елның
5 февралендәге 63 номерлы карары белән расланган Татарстан Республикасы карамагындагы белем бирү оешмасын, муниципаль белем бирү оешмасын үзгәртеп оештыру яки бетерү турында карар кабул итү нәтиҗәләрен бәяләүне (бу бәяләүнең (әлеге белем бирү оешмалары типлары буенча) критерийларын кертеп) үткәрү тәртибенең, шул исәптән мондый карарның нәтиҗәләрен бәяләү буенча комиссия төзү һәм аның тарафыннан бәяләмәләр әзерләү тәртибенең 1.3, 2.14 һәм 2.19 пунктларын Татарстан Республикасы Конституциясенә туры килә дип танырга.

7. Татарстан Республикасы Питрәч муниципаль районы Башкарма комитетының 2016 елның 8 июнендәге 881 номерлы карары белән расланган Питрәч муниципаль районы белем бирү оешмасын үзгәртеп оештыру, бетерү, реконструкцияләү, модернизацияләү, аның статусын һәм билгеләнешен үзгәртү хакында карар кабул итү нәтиҗәләрен бәяләү буенча комиссия турында нигезләмәнең 8 пунктындагы 8.1 пунктчасын һәм 11 пунктындагы
5 пунктчасын Татарстан Республикасы Конституциясенә, аның 24 (икенче өлеш), 28 (беренче һәм икенче өлешләр), 29 (беренче өлеш), 48 (икенче өлеш), 56 (беренче һәм икенче өлешләр) статьяларына туры килми дип танырга.

8. Татарстан Республикасы Питрәч муниципаль районы Советына һәм Татарстан Республикасы Питрәч муниципаль районы Башкарма комитетына — Татарстан Республикасы Конституциясе таләпләреннән чыгып һәм Татарстан Республикасы Конституция судының әлеге Карарда бәян ителгән шул таләпләргә нигезләнгән хокукый позицияләрен исәпкә алып — Татарстан Республикасы Питрәч муниципаль районы территориясендә гамәлдә булган хокукый җайга салуга әлеге Карардан килеп чыга торган тиешле үзгәрешләр кертергә кирәк.

Тиешле үзгәрешләр кертелгәнче, хокук кулланучылар Татарстан Республикасы Конституция судының бу Карарда бәян ителгән хокукый позицияләренә таянырга тиеш.

9. Татарстан Республикасы Конституциясенә туры килми дип танылган Татарстан Республикасы Питрәч муниципаль районы Башкарма комитетының 2016 елның 30 маендагы 762 номерлы карарына һәм Татарстан Республикасы Питрәч муниципаль районы Башкарма комитетының
2016 елның 8 июнендәге 881 номерлы карарының аерым нигезләмәләренә таянган хокук куллану карарлары, әлеге Карарда ясалган нәтиҗәләрне исәпкә алып, билгеләнгән тәртиптә, моның өчен башка киртәләр булмаса, яңадан каралырга тиеш.

10. Әлеге Карар катгый, шикаятькә дучар ителә алмый, игълан ителү белән үз көченә керә, турыдан-туры гамәлдә була һәм башка органнар һәм вазыйфаи затлар тарафыннан раслануны таләп итми.

11. «Татарстан Республикасы Конституция суды турында» Татарстан Республикасы Законының 72 статьясы буенча бу Карар «Ватаным Татарстан» һәм «Республика Татарстан» газеталарында кичекмәстән басылып чыгарга тиеш. Карар шулай ук «Татарстан Республикасы Конституция суды хәбәрләре»ндә басылып чыгарга тиеш.

**№ 73-П Татарстан Республикасы**

 **Конституция суды**